section_heading: Istraga
paragraph_text: Istraga je stajala u mjestu više od 20 godina u cilju "viših" srpsko - ruskih diplomatskih interesa, da ih ovaj okrutni zločin ne bi dugoročno narušio. Ruskim interesima na području Hrvatske i susjedstva nikako nije odgovarala istina, ni onda ni danas. Ondašnje su ruske vlasti, za predsjednikovanja Borisa Jeljcina, proglasile Vladimira Mukuseva za rušitelja ruskih nacionalnih interesa na ovim prostorima,<ref name="braniteljski portal 25. kolovoza"/> a istraga opstruirana jer nije politički odgovaralo da ruske novinare ubiju Srbi. Ruske kolege novinari optužile su ga da je lovac na senzacije. Ni dva desetljeća poslije situacija s državnim vrhovima nije bila bolja, ni sa strane Ruske Federacije, a niti sa strane hrvatskog vrha. Ondašnji ruski istražitelj Mukusev nije se pomirio s takvim stavom, nego je u duhu pravog istraživača nastavio obavljati posao koji mu je sovjetska odnosno ruska država povjerila prije 20-ak godina, pa je objavio knjigu Crna mapa, priča jedne novinarske istrage.<ref name="braniteljski portal 25. kolovoza"/>